wannaphong/clean_thaiwikipedia huggingface dataset:
# ทางหลวงแผ่นดินหมายเลข 3251
ทางหลวงแผ่นดินหมายเลข 3251 (สายสรรคบุรี - ชันสูตร) เป็นทางหลวงแผ่นดินที่เชื่อมต่อระหว่าง จังหวัดชัยนาท และ จังหวัดสิงห์บุรี มีระยะทางตลอดทั้งสาย 33.332 กิโลเมตร เป็นถนนขนาด 2 ช่องจราจรสวนทาง โดยทางหลวงสายนี้เริ่มต้นที่แยกสรรคบุรี บน ทางหลวงแผ่นดินหมายเลข 340 และ ทางหลวงแผ่นดินหมายเลข 3465 ใน ตำบลแพรกศรีราชา อำเภอสรรคบุรี ไปทางทิศตะวันออก ผ่าน ตำบลดงคอน และ ตำบลบางขุด เข้าสู่ จังหวัดสิงห์บุรี ที่ ตำบลพักทัน และผ่าน ตำบลเชิงกลัด และสิ้นสุดบน ทางหลวงชนบท สห.5040 ใน ตำบลโพชนไก่ อำเภอบางระจัน

 รายชื่อทางแยก
# ประเทศศรีลังกาในโอลิมปิกฤดูร้อน 2016
ประเทศศรีลังกา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 – 21 สิงหาคม พ.ศ. 2559 คณะกรรมการโอลิมปิกแห่งชาติศรีลังกาได้ส่งทีมนักกีฬาที่ผ่านการคัดเลือกทั้งหมด 9 คน เข้าร่วมแข่งขันใน 6 ชนิดกีฬา และไม่ได้รับเหรียญรางวัลจากการแข่งขันครั้งนี้

 นักกีฬาแบ่งตามชนิดกีฬา 
กีฬาชายหญิงรวม 2  1  3 1  0  1 1  0  1 2  0  2 1  1  2 1  0  1 รวม  7  2  9

 กรีฑา 

ผลการแข่งขัน 

นักกีฬารายการคัดเลือกชิงชนะเลิศผลอันดับผลอันดับSumeda RanasingheMen's javelin throw71.9336Did not advance
# ประเทศโตโกในโอลิมปิกฤดูร้อน 2016
ประเทศโตโก เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโตโกได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 1  1  2 0  1  1 1  1  2 รวม  2  3  5

 กรีฑา 

ผลการแข่งขัน 

นักกีฬารายการฮีทก่อนรองฯรองฯชิงชนะเลิศผลอันดับผลอันดับผลอันดับผลอันดับFabrice DablaMen's 200 m21.367colspan=2 Did not advancePrénam PesseWomen's 100 m12.384Did not advance
# ประเทศซูรินามในโอลิมปิกฤดูร้อน 2016
ประเทศซูรินาม เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 – 21 สิงหาคม พ.ศ. 2559 คณะกรรมการโอลิมปิกแห่งชาติซูรินามได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 4 ชนิดกีฬา และไม่ได้รับเหรียญรางวัลจากการแข่งขันครั้งนี้

 นักกีฬาแบ่งตามชนิดกีฬา 
กีฬาชายหญิงรวม 1  1  2 1  0  1 1  0  1 1  1  2 รวม  4  2  6

 กรีฑา 

ผลการแข่งขัน 

นักกีฬารายการฮีทก่อนรองฯรองฯชิงชนะเลิศผลอันดับผลอันดับผลอันดับผลอันดับJurgen ThemenMen's 100 mcolspan=2 10.478Did not advanceSunayna WahiWomen's 100 m12.091 Q12.258Did not advance
# ประเทศตองงาในโอลิมปิกฤดูร้อน 2016
ประเทศตองงา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติตองงาได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 1  1  2 1  1  2 1  1  2 1  0  1 รวม  4  3  7

 กรีฑา 

ผลการแข่งขัน 

นักกีฬารายการฮีทก่อนรองฯรองฯชิงชนะเลิศผลอันดับผลอันดับผลอันดับผลอันดับSiueni FilimoneMen's 100 m10.762 QDid not advanceTaina HalasimaWomen's 100 m12.806Did not advance
# นักกีฬาโอลิมปิกอิสระในโอลิมปิกฤดูร้อน 2016
นักกีฬาโอลิมปิกอิสระ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 ทีมประกอบด้วยนักกีฬาชาวคูเวตที่แข่งขันภายใต้ธงโอลิมปิกเนื่องจากคณะกรรมการโอลิมปิกคูเวตถูกระงับโดยคณะกรรมการโอลิมปิกสากล (IOC) เป็นครั้งที่สองในรอบห้าปีเนื่องจากการแทรกแซงของรัฐบาล 

นอกเหนือจากนักกีฬาอิสระแล้ว ยังมีผู้ลี้ภัย 10 คน ที่เข้าแข่งขันภายใต้ธงโอลิมปิกในฐานะนักกีฬาผู้ลี้ภัย เป็นอีกทีมแยกต่างหาก ทีมนักกีฬาอิสระได้ส่งทั้งหมด 9 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ

Fehaid Al-Deehani นักกีฬายิงปืนชาวคูเวตเป็นนักกีฬาอิสระคนแรกที่ชนะเหรียญทองโอลิมปิก

 นักกีฬาที่ได้รับเหรียญรางวัล 

 เหรียญ นักกีฬา กีฬา รายการ วันที่   Fehaid Al-Deehani  ยิงปืน  Men's double trap  10 สิงหาคม   Abdullah Al-Rashidi  ยิงปืน  Men's skeet  13 สิงหาคม

 นักกีฬาแบ่งตามชนิดกีฬา 
กีฬาชายหญิงรวม 1  0  1 6  0  6 1  1  2 รวม  8  1  9
# ทางหลวงแผ่นดินหมายเลข 3213
ทางหลวงแผ่นดินหมายเลข 3213 (สายวัดสิงห์ - แยกเขาตะพาบ) เป็นทางหลวงแผ่นดินที่เชื่อมต่อระหว่างจังหวัดชัยนาท กับจังหวัดอุทัยธานี มีระยะทางตลอดทั้งสาย 41.101 กิโลเมตร เป็นถนนขนาด 2 จราจรสวนทาง ยกเว้นเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นบนทางหลวงแผ่นดินหมายเลข 3183 ในตำบลวัดสิงห์ อำเภอวัดสิงห์ ไปทางทิศตะวันตก ผ่านตำบลหนองบัว ตำบลหนองขุ่น ตำบลบ่อแร่ เข้าสู่อำเภอหนองมะโมง ที่ตำบลกุดจอก ผ่านตำบลหนองมะโมง ตำบลวังตะเคียน เข้าสู่ จังหวัดอุทัยธานี ที่ตำบลวังหิน สิ้นสุดที่แยกเขาตะพาบ บนทางหลวงแผ่นดินหมายเลข 333 ในตำบลวังหิน อำเภอบ้านไร่

 รายชื่อทางแยก
# อำเภอบาจก
อำเภอบาจก  เป็นหนึ่งในอำเภอหรือจาจาฮัน (jajahan) ในรัฐกลันตัน ประเทศมาเลเซีย โดยห่างจากโกตาบารูไปทางตะวันออก 25 กิโลเมตร ประชากรส่วนใหญ่เป็นชาวมลายู ส่วนชาวจีนและไทยเป็นชนกลุ่มน้อย เศรษฐกิจส่วนใหญ่ของที่นี่คือเกษตรกรรม นอกเหนือจากการจับปลา, ธุรกิจ และทำงานให้กับภาครัฐบาลกับเอกชน

เมืองบาจกหรือบันดาร์บาจกได้รับการประกาศเป็นเมืองท่องเที่ยวอิสลาม (Islamic Tourism Town) หรือบันดาร์เปอลันโจงันอิซลัม (Bandar Pelancongan Islam) โดยตวน กูรู ฮาจี ดาตุก นิก อับดุล อาซิซ นิก มัต โดยมีผลตั้งแต่วันที่ 7 ธันวาคม ค.ศ. 2010 ซึ่งตรงกับวันที่ 1 มุฮัรรอม ฮ.ศ. 1432

ที่มาของชื่อ

มีคำอธิบายเกี่ยวกับที่มาของชื่ออยู่หลายแบบ

ตามคำอธิบายแบบหนึ่ง ชื่อบาจกมีที่มาจากบุคคลชื่อ ตก บาจก ซึ่งเชื่อว่าเป็นผู้เข้ามาตั้งถิ่นฐานเป็นคนแรก เป็นพ่อค้าจากจีนที่จอดเรือที่เปิงกาลันจีนาในบาจกเพื่อขายผ้าไหมและเครื่องเทศ

คำอธิบายที่เป็นที่แพร่หลายที่สุดคือ ชื่อเมืองมาจากคำในภาษาไทยสองคำ คือ บ้าน กับ จาก โดย บ้าน หมายถึง "หมู่บ้าน" ส่วน จาก คือ "ต้นจาก" (ต้นไม้ในป่าชายเลนท้องถิ่น) ชาวไทยยังคงเรียกบริเวณนี้ว่าบ้านจากเช่นเดิม แต่ในภาษามลายูได้มีการเปลี่ยนการออกเสียงเป็นบาจกแทน

เมือง
อำเภอนี้มีเมืองหลายแห่ง ดังนี้
 กิ่งอำเภอ (แดระฮ์) ตำบล พื้นที่ (ตารางกิโลเมตร) ชาวมลายู  ชาวจีน  ชนชาติอื่น ประมุขเปอรูปกเปอรูปก-----เปอรูปกเกอมาซิน6----เปอรูปกนีปะฮ์2----เปอรูปกปายาเมิงกวง4----เปอรูปกบันดาร์บาจก3----กูนงบาโตร์19----กูนงกูนง19----กูนงกูบังเตอลากา10---เซิลลี กอดีร์กูนงเตอปุซ9----กูนงเจอลาวัต2----ตันจงเปาฮ์ตันจุงเปาฮ์4----ตันจงเปาฮ์ปักปูรา8----ตันจงเปาฮ์ตันจุงเจอริง4----มะฮ์ลีไกอาโลร์บากัต8----มะฮ์ลีไกมักลีปะฮ์4----มะฮ์ลีไกเซอร์ดัง7----เมอลาวีเมอลาวี6----เมอลาวีเรอเป็ก15----เมอลาวีรูซา16----เมอลาวีกูเวา4----ตาวังกาจะฮ์มาตี6---ซุลกิฟลี อาวัง โต๊ะตาวังเปาฮ์เซิมบีลัน122,634--โมฮามัด นูร์ อาวัง ละฮ์ตาวังเซอนัก102,634--ยูซฟฟ์ โมฮาเม็ดตาวังเตอลกเมอซีรา72,634--มัต จูโซะฮ์ บิน ลาติฟฟ์ตาวังตันจง52,634--อับดุล ฮามิด ซากาเรียเตอลงเตอลง36----เตอลงลูบุกเติมเบอซู28---รัมลี บิน อาวังเบอเกอลัมจัป62,634--มัต จูโซะฮ์ บิน ลาติฟฟ์เบอเกอลัมเจอรังฮางุซ31,525190-ฮาจี นาวาวี บิน ฮานาฟีเบอเกอลัมกูเจอลง73,019--โมฮามัด ยูซฟ บิน อาวังเบอเกอลัมเตอมูรังกัซ52,602--มาร์จัน บิน โมฮามัด นาวีเบอเกอลัมตัวลังซาลัก31,512--มานัน บิน ฮัมซะฮ์
# ฮันส์-ดีเทอร์ ฟลิค
ฮันส์-ดีเทอร์ "ฮันซี" ฟลิค (เกิด 24 กุมภาพันธ์ ค.ศ. 1965) เป็นอดีตนักฟุตบอลอาชีพและผู้จัดการทีมฟุตบอลชาวเยอรมัน ปัจจุบันเป็นหัวหน้าผู้ฝึกสอนของบาร์เซโลนา เขาเคยเป็นผู้ช่วยของโยอาคิม เลิฟ ในทีมชาติเยอรมนีระหว่างเดือนสิงหาคม ค.ศ. 2006 ถึงเดือนกรกฎาคม ค.ศ. 2014 

สมัยที่เป็นผู้เล่น ฟลิคเป็นกองกลางได้ลงเล่นให้กับไบเอิร์นมิวนิกทั้งหมด 104 นัด และทำได้ 5 ประตูในช่วง ค.ศ. 1985–1990 ต่อมาเขาได้ลงเล่นให้กับเคิลน์ทั้งหมด 44 นัด และสโมสรสุดท้ายที่เขาได้ลงเล่นคือ วิคโทรีอาบัมเมินทาล ในช่วง ค.ศ. 1994–2000

ฟลิคเคยลงเล่นให้กับทีมชาติเยอรมนีรุ่นอายุไม่เกิน 18 ปี ทั้งหมด 2 นัดในรอบแบ่งกลุ่มของฟุตบอลชิงแชมป์แห่งชาติยุโรป 1983 เมื่อวันที่ 15 และ 17 พฤษภาคม ค.ศ. 1983 ได้แก่ นัดที่เอาชนะสวีเดน 1-0 และชนะบัลแกเรีย 3-1 ตามลำดับ

 เกียรติประวัติ 
 ผู้เล่น 
ไบเอิร์นมิวนิก
 บุนเดิสลีกา: 1985–86, 1986–87, 1988–89, 1989–90
 เดเอ็ฟเบ-โพคาล: 1985–86
 ยูโรเปียนคัพ รองชนะเลิศ: 1986–87

แอร์สเทอ เอ็ฟเซ เคิลน์
 เดเอ็ฟเบ-โพคาล รองชนะเลิศ: 1990–91

 ผู้จัดการทีม 
ไบเอิร์นมิวนิก
 บุนเดิสลีกา: 2019–20, 2020–21
 เดเอ็ฟเบ-โพคาล: 2019–20
 เดเอ็ฟเอ็ล-ซูเพอร์คัพ: 2020
 ยูฟ่าแชมเปียนส์ลีก: 2019–20
 ยูฟ่าซูเปอร์คัพ: 2020
 ฟีฟ่าคลับเวิลด์คัพ: 2020

รางวัลส่วนตัว
 ผู้ฝึกสอนชายยอดเยี่ยมแห่งปีของยูฟ่า: 2019–20
 ผู้ฝึกสอนสโมสรยอดเยี่ยมของโลกโดย IFFHS: 2020
 ผู้จัดการทีมฟุตบอลชายแห่งปีโดยเวิลด์ซอกเกอร์: 2020
 ผู้ฝึกสอนยอดเยี่ยมแห่งปีโดยโกลบซอกเกอร์: 2020
 ผู้จัดการทีมฟุตบอลเยอรมันยอดเยี่ยมแห่งปี: 2020
 ผู้ฝึกสอนยอดเยี่ยมแห่งฤดูกาลโดยเฟาเดเฟา บุนเดิสลีกา: 2019–20
# ฮอลอดอมอร์
ฮอลอดอมอร์ (, ; มาจาก)Graziosi, Andrea. 2005. "Les Famines Soviétiques de 1931–1933 et le Holodomor Ukrainien." Cahiers du monde russe et soviétique 46(3): 453–472 [457]. .Werth, Nicolas. 2007. "La grande famine ukrainienne de 1932–1933." In La terreur et le désarroi: Staline et son système, edited by N. Werth. Paris. . p. 132. หรือที่รู้จักกันในชื่อ การฆ่าล้างเผ่าพันธุ์ด้วยทุพภิกขภัยในยูเครน มหาทุพภิกขภัยBoriak, Hennadii. 2009. Sources for the Study of the 'Great Famine' in Ukraine. Cambridge, MA. หรือ การฆ่าล้างเผ่าพันธุ์ชาวยูเครน ค.ศ. 1932–1933 เป็นการฆ่าล้างเผ่าพันธุ์ชาวยูเครนด้วยการปล่อยให้อดอาหารในสาธารณรัฐสังคมนิยมโซเวียตยูเครนในระหว่างปี ค.ศ. 1932 ถึง ค.ศ. 1933 โดยเหตุการณ์ครั้งนั้นคร่าชีวิตชาวยูเครนพื้นเมืองไปหลายล้านคนเนื่องจากภาวะทุพภิกขภัยที่เกิดขึ้นอย่างหนักซึ่งเป็นไปอย่างสงบโดยไม่เคยเกิดขึ้นมาก่อนในประวัติศาสตร์ยูเครน

thumb|300px|Recognition of the Holodomor as a genocide: 

คำว่าฮอลอดอมอร์มีความหมายที่เน้นเกี่ยวกับภาวะทุพภิกขภัยที่เกิดขึ้นจากมนุษย์โดยตั้งใจ เช่น การปฏิเสธความช่วยเหลือจากภายนอก การริบอาหารภายในครัวเรือน และการจำกัดการเคลื่อนย้ายของประชากร ประเด็นที่ว่าฮอลอดอมอร์เป็นการฆ่าล้างเผ่าพันธุ์หรือไม่นั้นยังเป็นที่ถกเถียงกันอยู่ เนื่องจากเป็นสาเหตุให้เกิดภาวะทุพภิกขภัยและการตายโดยตั้งใจ นักวิชาการบางส่วนเชื่อว่าเหตุการณ์นี้ถูกวางแผนโดยโจเซฟ สตาลิน เพื่อป้องกันการประกาศเอกราชของยูเครน การสูญเสียในครั้งนี้ได้ถูกนำไปเปรียบเทียบกับในเหตุการณ์ฮอโลคอสต์ อย่างไรก็ตาม นักประวัติศาสตร์บางส่วนโต้แย้งว่าเหตุการณ์ในครั้งนี้ถือเป็นการฆ่าล้างเผ่าพันธุ์

 หมายเหตุ
# ลูว์เซียง ฟาฟวร์
ลูว์เซียง ฟาฟวร์ (เกิดวันที่ 2 พฤศจิกายน ค.ศ. 1957) เป็นผู้จัดการและอดีตนักฟุตบอลชาวสวิส สโมสรล่าสุดที่เป็นผู้จัดการคือโบรุสซีอาดอร์ทมุนท์ในเยอรมนี ฟาฟวร์เคยเล่นเป็นเพลย์เมกเกอร์ให้กับหลายสโมสรทั้งในสวิตเซอร์แลนด์และฝรั่งเศส แต่สโมสรที่เขาได้เล่นนานที่สุดคือแซร์แว็ต ซึ่งเขาพาทีมคว้าแชมป์ลีกได้ เขาประกาศเลิกเล่นฟุตบอลอาชีพใน ค.ศ. 1991 ในฐานะผู้จัดการทีม เขาพาทีมแซร์แว็ตและซือริชชนะเลิศสวิสคัพและสวิสซูเปอร์ลีก ต่อมาในเยอรมนี ฟาฟวร์ได้มาคุมแฮร์ทา เบเอ็สเซ และโบรุสซีอาเมินเชินกลัทบัค

ฟาฟวร์ได้ลงเล่นให้กับทีมชาติสวิตเซอร์แลนด์ 24 นัด และทำเพียงประตูเดียวตลอดการเล่นให้ทีมชาติ ในนัดที่พบกับเนเธอร์แลนด์ที่ซือริช เมื่อวันที่ 1 กันยายน ค.ศ. 1981 โดยในนัดนั้น รืด คึลลิต และฟรังก์ ไรการ์ด ก็ได้ลงเล่นนัดแรกให้กับเนเธอร์แลนด์ด้วย ฟาฟวร์ลงเล่นทีมชาตินัดสุดท้ายที่พ่ายแพ้ต่อโปรตุเกสที่ลิสบอน 3–1 เมื่อวันที่ 26 เมษายน ค.ศ. 1989

 เกียรติประวัติ 
 ผู้เล่น 
แซร์แว็ต
 Nationalliga A: 1984–85

รางวัลส่วนตัว
 นักฟุตบอลสวิสแห่งปี: 1982–83

 ผู้จัดการ 
เอชาล็อง
 การเลื่อนชั้นสู่ Nationalliga B: 1993–94

อีแวร์ดงสปอร์
 การเลื่อนชั้นสู่ Nationalliga A: 1998–99

แซร์แว็ต
 สวิสคัพ: 2000–01

ซือริช
 สวิสซูเปอร์ลีก: 2005–06, 2006–07
 สวิสคัพ: 2004–05

โบรุสซีอาดอร์ทมุนท์
 เดเอ็ฟเอ็ล-ซูเพอร์คัพ: 2019

รางวัลส่วนตัว
 ผู้จัดการทีมสวิสแห่งปี: 2006, 2007
 ผู้จัดการทีมแห่งปี Sport1: 2011
 VDV Players' Union Manager of the Season: 2011–12http://www.uefa.com/memberassociations/association=ger/news/newsid=1838840.html
 Kicker Player Poll Manager of the First Half: 2013–14http://www.rp-online.de/sport/fussball/borussia/lucien-favre-ist-der-gewinner-der-hinrunde-aid-1.3925876
 Kicker Player Poll Manager of the Season: 2014–15http://www.kicker.de/news/fussball/bundesliga/startseite/628597/artikel_kicker-spieler-umfrage_de-bruyne-loest-robben-ab.html
# แดริล ยันมาต
แดริล ยันมาต (เกิดวันที่ 22 กรกฎาคม ค.ศ. 1989) เป็นนักฟุตบอลชาวดัตช์ ผู้เล่นในตำแหน่งกองหลังให้กับทีมชาติเนเธอร์แลนด์

ยันมาตเริ่มต้นอาชีพกับอาโดเด็นฮาค ต่อมาก็ได้ไปเล่นให้กับเฮเรินเฟนและไฟเยอโนร์ดในเอเรอดีวีซี ก่อนที่จะเข้าร่วมนิวคาสเซิลยูไนเต็ดใน ค.ศ. 2014 ด้วยสัญญา 6 ปี

ยันมาตเล่นให้กับทีมชาติมาตั้งแต่ ค.ศ. 2012 โดยเขาเป็นส่วนหนึ่งของทีมชาติชุดที่จบอันดับที่สามในฟุตบอลโลก 2014

 ทีมชาติ 
ยันมาตลงเล่นให้กับทีมชาติเนเธอร์แลนด์ครั้งแรกเมื่อวันที่ 7 กันยายน ค.ศ. 2012 โดยลงเล่นเป็นตัวจริงครบ 90 นาทีในนัดที่เปิดบ้านเอาชนะตุรกี 2–0 ในรอบคัดเลือกของฟุตบอลโลก 2014 ต่อมาในวันที่ 31 พฤษภาคม ค.ศ. 2014 เขาได้รับเลือกจากลูวี ฟัน คาล ให้อยู่ในทีมชาติชุด 23 คนสุดท้ายในการแข่งขันฟุตบอลโลก 2014 รอบสุดท้ายที่ประเทศบราซิล เขาได้ลงเล่นครั้งแรกในรายการนี้เมื่อวันที่ 13 มิถุนายน โดยเขาทำหนึ่งแอสซิสต์ช่วยให้ทีมเอาชนะสเปน 5–1 ต่อมาในนัดชิงอันดับที่สามที่พบกับบราซิล ยันมาตลงมาเป็นตัวสำรองแทนเดลีย์ บลินด์ และทำแอสซิสต์ให้แก่จอร์จีนีโย ไวนัลดึม ช่วยให้ฮอลแลนด์เอาชนะไปได้ 3–0

 เกียรติประวัติ 
วอตฟอร์ด
 เอฟเอคัพ รองชนะเลิศ: 2018–19

เนเธอร์แลนด์
 ฟุตบอลโลก อันดับที่สาม: 2014
# บรูโน มาร์ตินส์ อินดี
โรลันโด มักซิมิเลียโน "บรูโน" มาร์ตินส์ อินดี (เกิดวันที่ 8 กุมภาพันธ์ ค.ศ. 1992) เป็นนักฟุตบอลชาวดัตช์ ผู้เล่นในตำแหน่งกองหลังให้กับอาเซ็ด อัลก์มาร์ในเอเรอดีวีซี

มาร์ตินส์ อินดี เริ่มต้นอาชีพกับไฟเยอโนร์ดในเนเธอร์แลนด์ โดยขึ้นมาจากทีมเยาวชน เขาได้ลงเล่นให้กับไฟเยอโนร์ด 4 ฤดูกาล ลงเล่น 120 นัด ก่อนที่จะย้ายไปโปร์ตูในโปรตุเกสเมื่อเดือนกรกฎาคม ค.ศ. 2014 ด้วยค่าตัว 7.7 ล้านยูโร ต่อมาในเดือนสิงหาคม ค.ศ. 2016 มาร์ตินส์ อินดี ย้ายไปสโตกซิตีในพรีเมียร์ลีกแบบยืมตัว และในปีถัดมา เขาเซ็นสัญญาถาวรกับสโตกด้วยค่าตัว 7 ล้านปอนด์

มาร์ตินส์ อินดี ได้ลงเล่นให้กับทีมชาติเนเธอร์แลนด์มาตั้งแต่ ค.ศ. 2012 จนถึง ค.ศ. 2017 โดยได้ลงเล่น 34 นัด และเป็นส่วนหนึ่งในชุดที่จบอันดับท่สามในฟุตบอลโลก 2014

 สถิติอาชีพ 
 ทีมชาติ 

 ทีมชาติ  ปี  ลงเล่น  ประตู เนเธอร์แลนด์2012622013602014140201550201600201720ทั้งหมด332

 ประตูในนามทีมชาติ 
 #  วันที่  สนาม  คู่แข่ง  ประตู  ผล  รายการแข่งขัน 1.  11 กันยายน 2012  Ferenc Szusza Stadium, บูดาเปสต์    2–1  4–1  ฟุตบอลโลก 2014 รอบคัดเลือก 2.  16 ตุลาคม 2012  Arena Națională บูคาเรสต์    2–0  4–1  ฟุตบอลโลก 2014 รอบคัดเลือก

 เกียรติประวัติ 
เนเธอร์แลนด์
 ฟุตบอลโลก อันดับที่สาม: 2014
# แม่น้ำยมุนา (ประเทศบังกลาเทศ)
แม่น้ำยมุนาแห่งบังกลาเทศ (ภาษาเบงกอล: যমুনা ภาษาอังกฤษ: Jamuna, Jomuna) เป็นแม่น้ำสายสำคัญหนึ่งในสามสายของประเทศบังกลาเทศ และเป็นสาขาหลักของแม่น้ำพรหมบุตรที่ไหลมาจากเทือกเขาหิมาลัยผ่านอินเดียตะวันออกไปยังบังกลาเทศ ส่วนที่ไหลผ่านบังกลาเทศนี้เองที่เรียกว่าแม่น้ำยมุนา แม่น้ำสายนี้ไหลมารวมกับแม่น้ำปัทมา (Padma River) ซึ่งเป็นแม่น้ำคงคาในส่วนล่างที่ไหลผ่านบังกลาเทศ เกิดเป็นดินดอนสามเหลี่ยมขนาดใหญ่ชื่อว่าสามเหลี่ยมปากแม่น้ำคงคา แม่น้ำยมุนาแห่งบังกลาเทศมีความยาวประมาณ 205 กิโลเมตร

ยมุนา
# นักกีฬาโอลิมปิกจากประเทศรัสเซียในโอลิมปิกฤดูหนาว 2018
นักกีฬาโอลิมปิกจากประเทศรัสเซีย (OAR) เป็นชื่อที่แต่งตั้งโดยคณะกรรมการโอลิมปิกสากล (IOC) ให้กับนักกีฬารัสเซียที่ได้รับอนุญาตให้เข้าร่วมแข่งขันกีฬาโอลิมปิกฤดูหนาว 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 การแต่งตั้งเนื่องจากคณะกรรมการโอลิมปิกรัสเซียถูกระงับหลังจากเกิดเรื่องอื้อฉาวเกี่ยวกับสารต้องห้ามของรัสเซีย ครั้งนี้ถือเป็นครั้งแรกที่นักกีฬารัสเซียเข้าร่วมแข่งขันภายใต้ธงโอลิมปิกนับตั้งแต่ทีมรวมในปี ค.ศ. 1992

ระหว่างการแข่งขันโอลิมปิกฤดูหนาว 2018 นักกีฬาสองคนมีทดสอบว่าใช้สารต้องห้ามและศาลอนุญาโตตุลาการกีฬาโลก (CAS) ตัดสินว่ามีความผิดในการฐานใช้สารต้องห้าม ทั้งสองถูกระงับโดย IOC และการแข่งขันของพวกเขาถือโมฆะอันเป็นผลมาจากการพิจารณาคดี
# แม่น้ำจัมพัล
แม่น้ำจัมพัล  เป็นสาขาแม่น้ำของแม่น้ำยมุนา ทางตอนกลางของประเทศอินเดีย เป็นส่วนหนึ่งของระบบแม่น้ำคงคา แม่น้ำไหลไปทางทิศเหนือและทิศตะวันออกเฉียงเหนือผ่านรัฐมัธยประเทศและรัฐราชสถาน จากนั้นทำหน้าที่เป็นเขตแดนระหว่างรัฐราชสถานกับรัฐมัธยประเทศ ก่อนที่จะเลี้ยวไปทางทิศตะวันออกเฉียงใต้รวมกับแม่น้ำยมุนาที่รัฐอุตตรประเทศ
# ผู้เข้าร่วมโอลิมปิกโดยอิสระในโอลิมปิกฤดูหนาว 2014
ผู้เข้าร่วมโอลิมปิกโดยอิสระ  เป็นนักกีฬาจากประเทศอินเดีย 3 คน เข้าร่วมแข่งขันกีฬาโอลิมปิกฤดูหนาว 2014 (พ.ศ. 2557) ที่เมืองโซชิ ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 พวกเขาเข้าร่วมแข่งขันในฐานะนักกีฬาอิสระภายใต้ธงโอลิมปิก ซึ่งสมาคมโอลิมปิกอินเดียถูกระงับโดย IOC ตั้งแต่ปี ค.ศ. 2012  แต่เมื่อวันที่ 11 กุมภาพันธ์ 2014 IOC ได้คืนสถานะคณะกรรมการโอลิมปิกแห่งชาติของอินเดียหลังจากที่พวกเขาจัดการเลือกตั้ง และอนุญาตให้นักกีฬาอีก 2 คน ที่ยังแข่งขันให้ใช้ธงชาติอินเดียได้แทนที่จะเป็นธงโอลิมปิก โดยอินเดียนั้นยังไม่เคยได้รับรางวัลเหรียญโอลิมปิกฤดูหนาว

 ลูช 

นักกีฬารายการรอบที่ 1รอบที่ 2รอบที่ 3รอบที่ 4รวมเวลาอันดับเวลาอันดับเวลาอันดับเวลาอันดับเวลาอันดับศิวะ เกศวันชายเดี่ยว53.9053555.2033854.7063753.335343:37.14937
 อ้างอิง
# เทศบาลตำบลเสม็ด
เทศบาลตำบลเสม็ด เป็นองค์กรปกครองส่วนท้องถิ่นรูปแบบเทศบาลตำบลในเขตอำเภอเมืองชลบุรี จังหวัดชลบุรี จัดตั้งขึ้นเมื่อปี พ.ศ. 2550 ครอบคลุมพื้นที่ตำบลเสม็ด เฉพาะหมู่ที่ 1-2 และบางส่วนของหมู่ที่ 3

ประวัติ
เทศบาลตำบลเสม็ดเดิมมีฐานะเป็น สภาตำบลเสม็ด ต่อมาได้รับการจัดตั้งเป็น องค์การบริหารส่วนตำบลเสม็ด ตามพระราชบัญญัติสภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 จากนั้นได้ยกฐานะขึ้นเป็น เทศบาลตำบลเสม็ด ตั้งแต่วันที่ 24 สิงหาคม พ.ศ. 2550 เป็นต้นมา

 ที่ตั้งและอาณาเขต 
เขตเทศบาลตำบลเสม็ดมีอาณาเขตติดต่อกับพื้นที่ข้างเคียงดังต่อไปนี้
 ทิศเหนือ ติดต่อกับเขตเทศบาลนครบ้านสวน
 ทิศใต้ ติดต่อกับเขตเทศบาลเมืองอ่างศิลา
 ทิศตะวันออก ติดต่อกับเขตเทศบาลตำบลห้วยกะปิ
 ทิศตะวันตก ติดต่อกับอ่าวไทย

 ประชากร 
จากข้อมูลของกรมการปกครอง ประชากรปลายปี พ.ศ. 2562 มีจำนวนทั้งสิ้น 22,278 คน แบ่งเป็นชาย 10,079 คน และเป็นหญิง 12,199 คน มีจำนวนบ้านทั้งหมด 17,311 หลัง สามารถแยกออกเป็นพื้นที่ได้ดังนี้
ตำบล หมูที่  ชื่อหมู่บ้าน  จำนวนบ้าน (หลัง)  ประชากรชาย (คน)  ประชากรหญิง (คน)  รวมประชากร (คน)เสม็ด 1  หัวแหลม 6,571 2,311 2,863 5,174 2  กระโดน 4,037  2,420 2,784 5,204 3  ไร่ถั่ว 6,702  5,348 6,552 11,900

สถานศึกษา
ในเขตเทศบาลตำบลเสม็ดมีสถานศึกษารวม 5 แห่ง โดยแบ่งตามสังกัดได้ดังนี้
 สังกัดองค์การบริหารส่วนจังหวัดชลบุรี 
 โรงเรียนอนุบาลเมืองใหม่ชลบุรี เปิดสอนระดับอนุบาลและประถมศึกษา ตั้งอยู่เลขที่ 333/3 หมู่ที่ 3

 สังกัดสำนักงานคณะกรรมการส่งเสริมการศึกษาเอกชน 
 โรงเรียนอนุบาลบ้านต้นกล้า เปิดสอนระดับอนุบาล ตั้งอยู่เลขที่ 10/5 ตั้งอยู่เลขที่ 1
 โรงเรียนประภัสสรวิทยา เปิดสอนระดับอนุบาลถึงมัธยมศึกษา ตั้งอยู่เลขที่ 80/90 หมู่ที่ 3 
 โรงเรียนบูรพาวิทยาชลบุรี เปิดสอนระดับอนุบาลถึงมัธยมศึกษา ตั้งอยู่เลขที่ 65/1 หมู่ที่ 2
 วิทยาลัยเทคโนโลยีชลบุรี เปิดสอนระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ตั้งอยู่เลขที่ 80/90 หมู่ที่ 3
# ปลด ปลดปรปักษ์ พิบูลภานุวัธน์
พลโท ปลด ปลดปรปักษ์ พิบูลภานุวัธน์ หรือ ขุนปลด ปรปักษ์ เป็นอดีต รัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงกลาโหม ในรัฐบาลจอมพลแปลก พิบูลสงคราม อดีตสมาชิกสภาผู้แทนราษฎรจังหวัดพระนคร

 ประวัติ 
ปลด ปลดปรปักษ์ พิบูลภานุวัธน์ เป็นบุตรของนายฟื้น กับนางปุ่น ภาณุสะวะ เกิดเมื่อวันที่ 13 มิถุนายน พ.ศ. 2445 ที่อำเภอบ้านโป่ง จังหวัดราชบุรี เขาสมรสกับนางแอร่ม (สกุลเดิม ฉายอุไรกร) มีบุตรธิดา 6 คน

พล.ท.ปลด เข้ารับการศึกษาในโรงเรียนนายร้อยทหารบก เมื่อปี พ.ศ. 2461 ได้รับยศเป็นนายสิบตรีในกรมยุทธศึกษาทหารบก เมื่อปี พ.ศ. 2465 จนจบชั้นสูงสุดของโรงเรียนนายร้อยทหารบก ในปี พ.ศ. 2466 จึงเข้าประจำกรมทหารปืนใหญ่ที่ 1 รักษาพระองค์ จนได้เลื่อนยศและดำรงตำแหน่งสำคัญ อาทิ เจ้ากรมป้องกันต่อสู้อากาศยาน ผู้บังคับการมณฑลทหารบกที่ 1 ตำแหน่งสุดท้ายคือ ประจำกรมเสนาธิการทหาร อัตราพลตรี

ในปี พ.ศ. 2477 ได้รับแต่งตั้งเป็นสมาชิกสภาผู้แทนราษฎร ประเภทที่ 2 ในสภาผู้แทนราษฎรไทย ชุดที่ 1แต่งตั้งเป็นสมาชิกสภาผู้แทนราษฎร ประเภทที่ 2 ในสภาผู้แทนราษฎรไทย ชุดที่ 1 และเป็นราชองครักษ์เวร ในปี พ.ศ. 2480 และได้รับแต่งตั้งเป็นสมาชิกสภาผู้แทนราษฎร ประเภทที่ 2 อีกสมัย ในปี พ.ศ. 2483 ในสภาผู้แทนราษฎรไทย ชุดที่ 3 และเป็นสมาชิกในพฤฒสภา พ.ศ. 2489วุฒิสภา ชุดที่ ๑ (สมาชิกพฤฒสภา พ.ศ. ๒๔๘๙)

ในปี พ.ศ. 2492 ได้รับแต่งตั้งเป็นรัฐมนตรีที่ไม่ประจำกระทรวงพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๖ ราย) และในปีต่อมาได้รับแต่งตั้งเป็นรัฐมนตรีช่วยว่าการกระทรวงกลาโหมพระบรมราชโองการ ประกาศ แต่งตั้งรัฐมนตรีช่วยว่าการกระทรวง (จำนวน ๗ ราย) และในปี พ.ศ. 2492 พล.ท.ปลด ได้รับเลือกตั้งเป็นสมาชิกสภาผู้แทนราษฎรจังหวัดพระนคร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 และเป็นสมาชิกสภาผู้แทนราษฎรประเภทที่ 2 ในปี พ.ศ. 2494ประกาศ แต่งตั้งสมาชิกสภาผู้แทนราษฎรประเภทที่ ๒ รวมทั้งได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จนกระทั่งถึงแก่อนิจกรรมในตำแหน่งดังกล่าว 

พล.ท.ปลด เคยปฏิบัติราชการในการสงครามถึง 2 ครั้ง คือ สงครามอินโดจีน พ.ศ. 2483 และสงครามมหาเอเชียบูรพา พ.ศ. 2488วิวัฒนาการแห่งวัฒนธรรม หนังสือในงานพระราชทานเพลิงศพ พลโท 'ปลด ปลดปรปักษ์ พิบูลภานุวัธน์

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๖๖ ตอนที่ ๖๘ ง หน้า ๕๕๓๓, ๒๐ ธันวาคม ๒๔๙๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๕๙ ตอนที่ ๖๑ ง หน้า ๒๑๐๙, ๑๘ กันยายน ๒๔๘๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๕๘ ตอนที่ ๐ ง หน้า ๙๑๔, ๒๙ เมษายน ๒๔๘๔
ราชกิจจานุเบกษา, บัญชีรายนามผู้ได้รับพระราชทานเหรียญพิทักษ์รัฐธรรมนูญ, เล่ม ๕๑ ตอนที่ ๐ ง หน้า ๒๒๕๒, ๗ ตุลาคม ๒๔๗๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๖๐ ตอนที่ ๔๕ ง หน้า ๒๗๘๗, ๓๑ สิงหาคม ๒๔๘๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๕๖ ตอนที่ ๐ ง หน้า ๒๐๓๖, ๕ ตุลาคม ๒๔๘๒
# ซาฟราน
ซาฟราน  เป็นบริษัทข้ามชาติสัญชาติฝรั่งเศสผู้ผลิตเครื่องยนต์สำหรับอากาศยาน เครื่องยนต์จรวด ชิ้นส่วนยานอวกาศ และเครื่องมือทางการทหาร เกิดจากการควบรวมกิจการของบริษัท SNECMA ผู้ผลิตเครื่องยนต์สำหรับอากาศยาน จรวด  ชิ้นส่วนยานอวกาศ และบริษัท SAGEM ผู้ผลิตเครื่องมือทางความมั่นคงในปี ค.ศ. 2005 มีสำนักงานใหญ่อยู่ที่กรุงปารีส ประเทศฝรั่งเศส มีลูกจ้างกว่า 95,000 คน และทำยอดขายได้ถึง 24.64 พันล้านยูโรในปี ค.ศ. 2019 จดทะเบียนในตลาดหลักทรัพย์ยูโรเน็กซต์ปารีส Safran , Boeing
# ลอรีอัล
ลอรีอัล  เป็นบริษัทข้ามชาติสัญชาติฝรั่งเศสผู้ผลิตภัณฑ์เสริมความงาม มีสำนักงานใหญ่ตั้งอยู่ที่กลีชี ประเทศฝรั่งเศส ก่อตั้งขึ้นเมื่อปี ค.ศ. 1909 ปัจจุบันผลิตและจำหน่ายผลิตภัณฑ์ทำสีผม บำรุงผิวพรรณ ครีมกันแดด เครื่องสำอาง น้ำหอม และผลิตภัณฑ์บำรุงเส้นผม จดทะเบียนในตลาดหลักทรัพย์ยูโรเน็กซต์ ปารีส ส่วนในประเทศไทยนั้น ลอรีอัลได้เปิดสำนักงานแรกเมื่อปี ค.ศ. 1992 และดำเนินธุรกิจเรื่อยมาก้าวย่างของบริษัท ลอรีอัล (ประเทศไทย) จำกัด
# ออเรนจ์ (การสื่อสาร)
ออเรนจ์  เป็นบริษัทข้ามชาติสัญชาติฝรั่งเศสผู้ให้บริการด้านโทรคมนาคม มีลูกค้า 266 ล้านคนทั่วโลก มีพนักงานกว่า 89,000 คนในฝรั่งเศสและอีก 59,000 คนในต่างประเทศ เป็นเครือข่ายสัญญาณโทรศัพท์มือถือที่ใหญ่ที่สุดเป็นอันดับ 10 ของโลกและใหญ่เป็นอันดับ 4 ของยุโรป มีรายได้ 40 พันล้านยูโรในปี ค.ศ. 2015 ปัจจุบันให้บริการโทรศัพท์มือถือ โทรศัพท์บ้าน อินเทอร์เน็ต และไอพีทีวี
# อัลบายูลียา
นับแต่ยุคกลางอันรุ่งโรจน์ เมืองเป็นศูนย์กลางการปกครองของอัครสังฆมณฑลของทรานซิลเวเนีย และในระหว่าง ค.ศ. 1541 ถึง 1690 เป็นเมืองหลวงของราชอาณาจักรฮังการีตะวันออกและต่อมาเป็นเมืองหลวงราชรัฐทรานซิลเวเนีย

ภูมิอากาศ

ความสัมพันธ์นานาชาติ
เมืองพี่น้อง
อัลบายูลียาเป็นเมืองพี่น้องกับเมืองดังนี้:
 หลานโจว ประเทศจีน
 Aeghio ประเทศกรีซ
 อัลกาลาเดเอนาเรส ประเทศสเปน
 Alessandria ประเทศอิตาลี
 Arnsberg ประเทศเยอรมนี
 Düzce ประเทศตุรกี
 Biograd na Moru ประเทศโครเอเชีย
 Nof HaGalil ประเทศอิสราเอล
 San Benedetto del Tronto ประเทศอิตาลี
 Sliven ประเทศบัลแกเรีย
 เซแก็ชแฟเฮร์วาร์ ประเทศฮังการี
 วาเรซี ประเทศอิตาลี
 คีชีเนา ประเทศมอลโดวา

ประชากร

รายงานจากสำมะโน ค.ศ. 2011 เมืองนี้มีประชากร 63,536 คน ประกอบด้วยผู้มีเชื้อชาติโรมาเนีย 95.3%, โรมานี 3.2%, ฮังการี 1.9% และเยอรมัน 0.2%

ใน ค.ศ. 1850 อัลบายูลียามีประชากร 5,408 คน ประกอบด้วยชาวโรมาเนีย 2,530 คน (46.78%), ชาวฮังการี 1,009 คน (18.67%), ชาวเยอรมัน 748 คน (13.83%) และอื่น ๆ 1,121 คน (20.73%)
ใน ค.ศ. 1891 เมืองนี้มีประชากร 8,167 คน ประกอบด้วยชาวฮังการี 3,482 คน (42.63%), ชาวโรมาเนีย 3,426 คน (41.94%) และชาวเยอรมัน 867 คน (10.62%)Gyulafehérvár. A Pallas nagy lexikona. Hungarian Electronic Library (MEK). จากนั้นใน ค.ศ. 1910 จำนวนประชากรในเมืองเพิ่มขึ้นถึง 11,616 คน ประกอบด้วยชาวฮังการี 5,226 คน (45%), ชาวโรมาเนีย 5,170 คน (44.51%) และชาวเยอรมัน 792 คน (6.82%)Gyulafehérvár . Révai Nagylexikona, vol. 9. p. 237. Hungarian Electronic Library. และจากสำมะโน ค.ศ. 1930 ประชากรร้อยละ 34.7 นับถือออร์ทอดอกซ์โรมาเนีย, ร้อยละ 28.1 นับถือกรีกคาทอลิกโรมาเนีย, ร้อยละ 12.9 นับถือโรมันคาทอลิก, ร้อยละ 12.7 นับถือศาสนายูดาห์, ร้อยละ 7.3 นับถือโปรเตสแตนต์ปฏิรูป และร้อยละ 3.1 นับถือลูเทอแรนRecensământul general al populaţiei României din 29 Decemvrie 1930, vol. II, p. 522.
# กัมบริลส์
กัมบริลส์  เป็นเมืองและเทศบาลชายฝั่งทะเลเมดิเตอร์เรเนียนในโกมาร์กาบัชกัม จังหวัดตาร์ราโกนา แคว้นกาตาลุญญา ประเทศสเปน เมืองตั้งอยู่ใกล้เมืองท่องเที่ยวซาลอว์ และผู้ที่ใช้บริการท่าอากาศยานแร็วส์ก็มักแวะเยี่ยมเยียนเมืองนี้ด้วย
 อ้างอิง
# ซาลอว์
ซาลอว์  เป็นเมืองและเทศบาลแห่งหนึ่งในโกมาร์กาตาร์รากูแน็ส จังหวัดตาร์ราโกนา แคว้นกาตาลุญญา ประเทศสเปน เมืองนี้อยู่ห่างจากเมืองตาร์ราโกนาและแร็วส์ซึ่งอยู่ริมฝั่งก็อสตาเดาราดาประมาณ 10 กิโลเมตร และห่างจากเมืองบาร์เซโลนาประมาณ 112 กิโลเมตร นอกเหนือจากชายหาดสลับกับอ่าวแคบ ๆ และทางเดินเลียบฝั่งที่มีภูมิทัศน์สวยงามแล้ว หนึ่งในสถานที่ท่องเที่ยวที่สำคัญของที่นี่คือสถานตากอากาศปอร์ตาเบนตูราเวิลด์
 อ้างอิง